georgius-acropolites.contra-latinos akropolitis-latinos.11
1.9 Εἰ δὲ εἰς δουλείαν ἄγεις τὴν ἐκ τῆς πέμψεως πρόοδον ἢ τὴν δόσιν ἢ τὴν χορηγίαν ἢ τὴν πρόεσιν καὶ πάλιν θεολογεῖς ἢ φιλοσοφεῖς τὸ φύσει ἢ μὴ φύσει καὶ τὸ κατ' ἐξουσίαν ἢ κατὰ τὴν συνάφειαν καὶ ἢ οἴκοθεν ἢ ἔξωθεν καὶ ὅσα τοῦ τεχνυδρίου τοῦ ἀνθρωπίνου , ἀδολεσχεῖν σε ἐάσω ταῖς τοιαύταις πλημ μελῶς προσφερομέναις ἐρεσχελίαις καὶ μιᾷ τῇ λύσει ἀνατρέψω τὰς ἐντέχνους σοι διαιρέσεις ἢ ὑποδιαιρέσεις ἢ ἐπιδιαιρέσεις καὶ τὸ τῶν ἑπομένων ἀναγκαίων ταῖς ἀντιθέσεσιν . ἐπὶ τῆς τοῦ θεοῦ φύσεως καὶ τῆς αὐτοῦ διαιρέσεως καὶ ἑνώσεως καὶ νοῦς ἀσθενεῖ , ἐν ᾧ τοὺς ὅρους γινώσκομεν , καὶ διάνοια ἀπηγόρευκε , δι' ἧς τὰς ἐπιστήμας εὑρήκαμεν ἢ ἐσχήκαμεν · καὶ δόξα πῶς ἂν σχοίη χώραν τῶν πρὸ αὐτῆς ἀμαυρουμένων καὶ ἀπηυδηκότων τὴν νόησιν ; ἄνθρωποι τὰς τέχνας εὑρήκαμεν καὶ τὴν φύσιν κατεξετάσαντες φυσικῶς τοὺς λόγους προάγομεν , καὶ τέχνῃ τὰς τῆς φύσεως ἀκολουθίας ἐγνώκαμεν . ἐπὶ δὲ τοῖς ὑπερφυέσι τίς ὁ τεχνικὸς λόγος ; ποῖος ὁ ἐπιστημονικὸς νοῦς ; ἡλίκος ὁ ὑπερέκεινα , ὥστε νοῆσαί τι καὶ ἀποφήνασθαι , ὅπου ἐπιμύει τὰ πολυόμματα , ὅπου ἐπιφρίττει τὰ χερουβίμ , ὅπου σιγῶσι δυνάμεις πᾶσαι καὶ ἄγγελοι , ἐν μόνον εἰδότες ᾆσμα τοῦ τρισαγίου τὴν αἴνεσιν , ἀπεριέργως καὶ ταύτην καὶ τῶν τεχνικῶν λεξειδίων ὑπερανῳκισμένην ἐν τῇ ἁπλότητι ; ἔδει γὰρ τοῖς ἁπλοῖς ἢ τῷ ἁπλῷ ἢ καὶ ὑπὲρ αὐτὸ τὸ ἁπλοῦν ἁπλᾶς γενέσθαι καὶ τὰς ᾠδάς . τί γοῦν ἡμεῖς οἱ σύνθετοι καὶ πολλοῖς συνεστηκότες τοῖς κράμασιν οὐ τοὺς ἁπλοῦς ζηλοῦμεν λόγους ταῖς περὶ τὸ θεῖον ὑπολήψεσι καὶ κατ' αὐτὸ τὰς φωνὰς συνάγομεν , ἵνα καὶ συναχθῶμεν ὑπὸ τῆς μιᾶς δημιουργικῆς πανταρχίας εἰς ἕν , μίαν συμφωνίαν συμπλέξαντες ἀνθρωπίνην , ὡς τῆς ἀγγελικῆς συμμετάσχοιμεν ; ἀρκεσθησόμεθα τοῖς ἐνταῦθα παρὰ Χριστοῦ καὶ τῶν τοῦ Χριστοῦ δεδιδαγμένοις ἡμῖν · εἰ δέ τι εἴη καὶ κρυφιωδέστερον , ἐκεῖ ταμιεύσωμεν ἑαυτοῖς . ἢ τί γὰρ ἂν ἄλλο τῆς ἐκεῖθεν εἶναι δοίημεν βιοτῆς , εἰ πάντα ἐνταῦθα τὰ τοῦ θεοῦ γνοίημεν ; ἢ πῶς εἰδείημεν ἂν καὶ σάρκες ὄντες καὶ ὕλης μετέχοντες , εἰ πάντων τῶν θείων ἐφικέσθαι σπουδάσαιμεν ;
Lemmas: 1.9 εἰμί δέ εἰς δουλεία ἄγω ὁ ἐκ ὁ πέμψις πρόοδος ἢ ὁ δόσις ἢ ὁ χορηγία ἢ ὁ πρόεσις καί πάλιν θεολογέω ἢ φιλοσοφέω ὁ φύσις ἢ μή φύσις καί ὁ κατά ἐξουσία ἢ κατά ὁ συνάφεια καί ἢ οἴκοθεν ἢ ἔξωθεν καί ὅσος ὁ τεχνύδριον ὁ ἀνθρώπινος , ἀδολεσχέω σύ ἐάω ὁ τοιοῦτος πλημ μελής προσφέρω ἐρεσχελία καί εἷς ὁ λύσις ἀνατρέπω ὁ ἔντεχνος σύ διαίρεση ἢ ὑποδιαίρεσις ἢ ἐπιδιαίρεσις καί ὁ ὁ επόμενος ἀναγκαῖος ὁ ἀντίθεσις . ἐπί ὁ ὁ θεός φύσις καί ὁ αὐτός διαίρεσις καί ἕνωσις καί Νοῦς ἀσθενής , ἐν ὅς ὁ ὅρος γιγνώσκω , καί διάνοια ἀπαγορεύω , διά ὅς ὁ ἐπιστήμη εὑρίσκω ἢ ἔχω · καί δόξα πῶς ἄν ἔχω χώρα ὁ πρό αὐτηες͂ς ἀμαυρόω καί ἀπαυδάω ὁ νόησις ; ἄνθρωπος ὁ τέχνη εὑρίσκω καί ὁ φύσις κατεξετάζω φυσικός ὁ λόγος προάγω , καί τέχνη ὁ ὁ φύσις ἀκολουθία γινώσκω . ἐπί δέ ὁ ὑπερφυής τίς ὁ τεχνικός λόγος ; ποῖος ὁ ἐπιστημονικός Νοῦς ; ἡλίκος ὁ ὑπερέκεινα , ὥστε νοέω τίς καί ἀποφαίνω , ὅπου ἐπιμύω ὁ πολυόμματος , ὅπου ἐπιφρίσσω ὁ χερουβίν , ὅπου σιγάω δύναμις πᾶς καί ἄγγελος , ἐν μόνος οἶδα ᾆσμα ὁ τρισάγιος ὁ αἴνεσις , ἀπερίεργος καί οὗτος καί ὁ τεχνικός λεξείδιον ὑπερανῳκισμένην ἐν ὁ ἁπλότης ; δέω γάρ ὁ ἁπλόος ἢ ὁ ἁπλόος ἢ καί ὑπέρ αὐτός ὁ ἁπλόος ἁπλόος γίγνομαι καί ὁ ἀοιδή . τίς γοῦν ἐγώ ὁ σύνθετος καί πολύς συνίστημι ὁ κρᾶμα οὐ ὁ ἁπλόος ζηλόω λόγος ὁ περί ὁ θεῖος ὑπόληψις καί κατά αὐτός ὁ φωνή συνάγω , ἵνα καί συνάγω ὑπό ὁ εἷς δημιουργικός πανταρχία εἰς εἷς , εἷς συμφωνία συμπλέκω ἀνθρώπινος , ὡς ὁ ἀγγελικός συμμετέχω ; ἀρκέω ὁ ἐνταῦθα παρά Χριστός καί ὁ ὁ Χριστός διδάσκω ἐγώ · εἰμί δέ τίς εἰμί καί κρυφιώδης , ἐκεῖ ταμιεύω ἑαυτοῦ . ἢ τίς γάρ ἄν ἄλλος ὁ ἐκεῖθεν ἔρχομαι δίδωμι βιοτή , εἰμί πᾶς ἐνταῦθα ὁ ὁ θεός γιγνώσκω ; ἢ πῶς οἶδα ἄν καί σάρξ εἰμί καί ὕλη μετέχω , εἰμί πᾶς ὁ θεῖος ἐφικνέομαι σπουδάζω ;